1938 m. liepos 15 d. | I metai. 


JA : “ 
ar Ke + faj 
TA . : ` 
. 3 
TT n 
E . CE 
h . 


= „AIDO“ PRIEDAS VAIKAMS | 


DAINELE 


Stovi aukštas kalnas Pasakyk, lakštute, 

lr sena pilis, Pasakyk man tai, 

Apačioj vingiuoja Kodėl tavo giesmių 

Vilija — Neris. Taip liūdni aidai? 
Olia lylia lia-lia, Olia lylia lia-lia, 
Olia, lylia lia, | Olia lylia lia, 
Apačioj vingiuoja Kodėl tavo giesmių, 
Vilija—Neris. Taip liūdni aidai? 

Teka ten saulelė — Blaškosi saulelė 

Pro žalias girias, Ten: tarp debesų, — 

Pina lietuvaitė 3 Liūdi man širdelė 

Aukso kaseles. Dėl didžių vargu. 
Olia lylia lia-lia, Olia lylia lia-lia, 
Olia lylia lia, Olia lylia lia, 
Pina lietuvaitė Liūdi man širdelė 
Aukso kaseles. Dėl didžių vargų. 

Čiulba ten lakštelė, Stovi aukštas kalnas 

iulba prie Neries, Ir sena pilis, 

Klausos mūs seselė Apačioj vingiuoja 

Jos skardžios giesmės. Vilija— Neris. 
Olia lylia lia-lia, Olia lylia lia-lia, 
Olia lylia lia, Olia lylia lia, 
Klausos mūs seselė Apačioj vingiuoja 
Jos skardžios giesmės. Vilija— Neris. 


K. Tėma 

Jonelis Gedimino pilies kalne 


Kitą dieną Jonelis prašė tėvelio 
nuvesti jį Gedimino pilies kalnan. 
Tėvelis sutiko. 


Reikėjo eiti per sodą, įvairių 


niaus pradžią. Prieš jojo akis atsi- 
stojo, kaip gyvi, visi Lietuvos val- 
dova', kurie šioje pilyje gyveno: 
Algirdas, Kęstutis, Vytautas Didy- 


Gedimino pilies 


medžių prisodintą. Pakalnėje buvo 
nedidelė pirkutė, kurioje tėvelis 
nupirko sau ir Joneliui įėjimo bi- 
lietus; užmokėjo už juos 20 ska- 
tikų. 

Į kalną jiedu lipo plačiu taku, 
kuris sukėsė aplink kalną, vis kil- 


damas ir kildamas -į jo viršūnę. 
Aplink augo įvairūs lapuoti me- 
džiai. 


Jonelio širdelė virpėjo iš dide- 
lio džiaugsmo. Jis beeidamas gal- 
vojo apie didįjį Gediminą, Lietu- 
vos valdovą, kuris šiame kalne pa- 
statė pirmąją stiprią pilį ir Vilnių 
padarė savo valstybės sostine. Pri- 
siminė jis ir skaitytą knygose pa- 
davimą apie jojo sapną, geležinį 
vilką, tojo sapno aiškinimą, Vil- 


bokštas Vilniuje 


sis, jojo brolis Zigmantas, Kazi- 
mieras IV, jojo sūnus šv. Kazimie- 
ras, pagaliau paskutinysis Jogailai- 
tis Zigmantas Augustas. Visi jie 
šioje pilyje pabuvojo, šio kalno 


„žemelę mindė, iš čia didžiulius Lie- 


tuvos plotus valdė. Joneliui net 
ašaros ėmė riedėti iš akių, kai visa 
tai prisiminė... 

Štai arti jau ir kalno viršūnė. 
Šiaurės kalno pusėje, prie pat tako, 
matyti atkasta siena; ji, tur būt, 
juosė visą kalną ir senovėje gynė 
pilį nuo priešų. Aukščiau sienos 
rytų pusėje stovi pati pilis, dviejų 
aukštų, iš plytų ir akmenų pasta- 
tyta. Jonelis su tėveliu, priėję ar- 
čiau, pamatė dvejus įėjimus pilies 
vidun ir nemažai stebėjosi sienų 

storumu. Pilies viduryje, matyti, 
būta kelių kambarių kiekviename 
aukšte. Iš visos senosios didybės 
beliko tik dvejų aukštų sienos, pri- 
dengtos akmenimis su cementu; 
skliautai ir stogas seniai jau nu- 
griuve, jų likučius darbininkai da- 
bar iš pilies vidaus ir iš kiemo 
veža ir pila pašlaitėn šiaurės pusėje. 

Apžiūrėje pilies griuvėsius, tė- 
velis nusivedė Jonelį bokšto pusėn. 
Jiedu ėjo šalia kryžiaus, pastatyto 
jau po Didžiojo karo lenkų karei- 
viams, kritusiems Kovose su bol- 
ševikais, pagerbti; prieš kryžių bu- 
vo įrengtas gėlynėlis. 

Tėvelis privedė Jonelį prie bok- 
što. Jis dviejų aukštų, iš raudonų 
didelių plytų pastatytas. Į vidų ga- 
Jima įeiti pro dvejas duris; jos už- 
darytos ir pro jas niekas pašalinis 
nevaikščioja. Tuo metu, kai buvo 
atėję Jonelis ir tėvelis, darbininkai 
triusėsi, dirbo: mat, bokštas taiso- 
mas ir stiprinamas, kad nesugriū- 
tų. Jame norima įrengti muziejų ir 
sudėti visa, kas bus atrasta kalne, 
griuvėsius bekasinėjant. 

— Iš šito bokšto seniau lietu- 
viai stebėjo, ar nesiartina priešas. 
©O bokštas seniau buvo daug aukš- 
tesnis ir iš jo buvo toli toli ma- 
tyti, —pradėjo aiškinti tėvelis. 

— O ką darydavo, kai priešą 
pamatydavo? — paklausė Jonelis. 

— Tuojau pranešdavo miesto 
gyventojams ir įsakydavo uždaryti 
mūro sienoje, kuri buvo aplink 
visą miestą, visus vartus ir skubėti 
ginti tą sieną. Įėjimai į kalną taip 
pat buvo tuojau uždaromi ir stro- 

piai saugojami. Priešui buvo tuo- 
met sunku patekti miestan ir jis 
dažniausiai turėjo, nieko nelaimė- 
jęs, traukti namo. ; 

Jonelis atydžiai klausėsi tėvelio 
pasakojimo ir, užrietęs galvelę, 
kartu stebėjo bokšto sienas ir esa- 
mus jose langus, iš kur senovės 
lietuviai ne kartą grūmėsi su priešu. 

` Apžiūrėję bokštą iš visų pusių 
ir nuo pamatų iki viršaus, tėvelis 
parodė Joneliui Vilniaus miestą. 
Iš bokšto dešinės žiūrėdami, pa- 
matė vingiuojantį Nerį ir visą tą 
dalį, kurį yra už Neries į šiaurę. 
Kai pasuko nuo bokšto į kairę 
pusę, tai pamatė dar gražesnį mie- 
stą. Prie pat kalno buvo didinga 
katedros-bazilikos bažnyčia ir sto- 
vis prie jos bokštas. Toliau tarp 
namų jūros stiebėsi į viršų kitų 
bažnyčių bokštai. Ypač gražiai at- 
rodė šv. Jono, šv. Kotrynos, Mi- 
sionierių ir kitų bažnyčių bokštai. 
O namų, namų! Kas juos ir suskai- 
tys! Jų stogai raudonavo, baltavo, 
kartais spindėjo... 

— Paklausyk, Joneli, 
ūžesio, — pasiūlė tėvelis. 

Jonelis susikaupė labiau. 

— Ką girdi? —paklausė tėvelis, 

— Užia, kaip bičių avilyje... 

— Ar žinai, ką tai reiškia? 

— Ne, tėveli. 

— Tai miestas dainuoja savo 
senąją dainą, prisimindamas senuo- 
sius laikus, Jis taip ūžė Gedimino 
ir Vytauto Didžiojo laikais, ūžia ir 
dabar, nes negali užmiršti tos ga- 
lingosios dainos. 


miesto 


Sėmutės daina 
Mū, Maryte, mū-mū-mū! Duok žolytės, dobilų, Išardysiu tvorelės, 


Duok Šėmutei dobilų! 


Vakarienei ir pietų! 


Išbraidysiu pieveles! 


O jei ne—tai pieno tau Jei neduosi, tai visas Mū, Maryte, mū-mū mū! 


Nebeduosiu aš daugiau. Išardysiu tvorelės. 


Duok Šėmutei dobilų! 
K. Tėma 

„Dėmesio! tuojau aš tave nutrauksiu!“ 


Vilkai ir vilkiukai 


Aš ėjau keliu ir staiga išgir- 
dau riksmą. Rėkė berniukas 
piemuo. Jis bėgo per lauką ir 
kažką rodė ranka. 


„Aš dirstelėjau ir. pama- 
čiau, — per lauką kiūtina du 
vilkai: vienas senis, kitas jau- 
niklis. Jauniklis persimetęs ne- 
šė papiautą ėriuką, dantimis 
ji laikydamas už kojos. Senis 
vilkas bėgo užpakaly. 


Kai aš pastebėjau vilkus, 
aš podraug su piemenėliu pa- 
sileidau bėgti paskui juos. Mu- 
„du garsiai rėkėme. Mudu iš- 


girdo žmonės ir atbėgo pa- 


galbon su šunimis. 


Kai tik senis vilkas suuo- 
dė šunis ir žmones, jis pabė- 
go prie jauniklio, nutvėrė iš 
jojo ėriuką, užsimetė ant sa- 
vęs ir abu vilkai pasileido bėg- 
ti sparčiau ir dingo miške. 

Berniukas piemenėlis pra- 
dėjo pasakoti, kaip visa atsiti- 
ko. Iš gilaus griovio išbėgo 
didelis vilkas, nutvėrė ėriuką, 
sudraskė ir nusinešė. Ji pasi- 
tiko jauniklis vilkas ir griebė 
ėriuką. Senis vilkas atidavė 
nešti ėriuką jaunikliui, o pats 
bėgo greta. Kai pasirodė žmo- 


nės, senis jau nemokė jaunik- 


nusinešti 
LTT 


lio, tik pasistengė 
grobi. 


į 

Kituose kraštuose jau prasidėjo rugiapiūtė. 


Šienpiovio daina 


Jau aušrelė šypsos, Žibo, ai sužibo 
Užtekės saulelė, Girios sumirgėjo, 
'Pasiėmęs dalgį, Skaistaveidė saulė 
Eisiu į pievelę. Puikiai užtekėjo. 
Pasi pustęs savo | Čiulbo, ai sučiulbo 
Aštrią skudrūnėlę, l Paukščiai paukštužėliai, 
Nuverčiau bematant Ir rasa sužvilgo 
Šimtą pradalgėlių. Pievų žolynėliuos. 


Linksma man, piovėjui, 
Žalią piaut šienelį: 
Linksmina paukšteliai 
Mano kietą dalį... 


Atsiunė K. Tėma. 

Voverė ir vilkas 


Voverė šokinėjo nuo šakos 
"ant šakos ir nukrito ant mie- 
gančio vilko. Vilkas pašokęs 
sugavo ją ir norėjo sudras- 
kyti. 

Voverė pradėjo prašyti: 

— Paleisk mane! 

Vilkas atsakė: 


— Gerai, aš paleisiu tave, 
tik tu pasakyk man, kodėl 
jūs, voverės, tokios linksmos? 
Man visuomet nuobodu, o jūs, 


kai pažiūri, ten aukštai tik: 
žaidžiate ir šokinėjate. 
Voverė tarė: 
— Pirmiau paleisk mane 
į medį, aš iš ten tau pasa- 
kysiu! Dabar aš tavęs bijau. 
Vilkas paleido voveri. Ji 
išoko į medi ir iš ten sako: 
— Tau todėl nuobodu, kad 
tu piktas. Piktumas tau širdį: 
ėda. Mes todėl linksmos, kad 
mes geros ir niekam nieko 
pikta nedarome. 


L. T. 


Pavilioto 
(Dainelė) 


Štai liepelė, 
Po liepele 
Sėdi mūs seselė. 


Diena švinta, 
Rasos krinta 
Ant gelsvų kaselių. 


Pro liepelę 
Ant žirgelio 
Jojo bernužis. 


Padabojo, 
Paviliojo 
Jaunąją seselę. 


Štai dvarelis, 
Po dvarelį 
Vaikšto brolužėlis. 


Diena švinta — 
Arklį kinko 
Baltojon žagrelėn. 


Pro dvarelį 
Ant žirgelių 
„Jojo kareivėliai. 


Padabojo, 
Paviliojo 
Jauną brolužėlį.. 


K. Tema 


OJOJO, 

Mes žiūrime į žydinčią pievą. 


Medžioklė 


Kartą aš su draugu išėjau 
medzioti tetervinų. Užtikome 
jų visą šeimą. Motina paki- 
loọ—mudu šovėme ir pataikė- 
me i ją. Tačiau ji nenukrito, 
bet nuskrido toliau su jaunik- 
liais. Aš norėjau eiti paskui 
juos, bet draugas mane su- 
laikė. 

— Geriau čia prisėskime 
ir pamėginkime juos privilio- 
ti, —gal jie tuojau ir atskris. 


Mano draugas mokėjo gra- 
žiai švilpauti, kaip švilpauja 
tetervinukai. Mudu susėdome. 
Jis pradėjo švilpauti. Ir iš tik- 


rųjų: iš pradžių atsiliepė vie- 
nas jauniklis, paskui — kitas, 
ir štai, girdim mudu, pati mo- 
tina kvaksi taip meiliai ir taip 
arti. Aš pakėliau galvą ir žiū- 
riu: per susipynusias žoles. 
eina ji, skuba skuba, o jos. 
krūtinė visa kraujuota. Mat, 
neiškentė motinos širdis! Ir 
tuo metu aš pasijutau labai: 
nesmagiai... Aš atsistojau ir 
suplojau.  Tetervinė nuskrido 
ir jaunikliai tuojau nutilo. Ma- 
no draugas supyko: aš paga- 
dinau jam medžioklę. 

Nuo to laiko aš jau nebei 
davau medžioti. 


044444 

Skina, pina... 
(Dainelė) 


Margon pievelėn ankstų rytelį 
Oi ir nubėgo mūsų seselė, 
O lylia-lylia, o lylia lia-lia, 
Oi ir nubėgo mūsų seselė. 


Dainą dainuoja, gėleles skina, 
O prisiskynus vainiką pina, 
O lylia-lylia, o lylia lia-lia, 
O prisiskynus vainiką pina. 


Įvairiaspalvi vainiką pina, 

O nusipynus galvą dabina, 
O lylia-lylia, o lylia lia-lia, 
O nusipynus galvą dabina. 


K. Tėma. 


Plaštakė ir vaikas 


Išėjo motina su vaikeliu i 
laukus. Motina po medžiu ilsė- 
josi, o vaikelis bėgiojo paskui 
plaštakę. 

Tik atbėgęs prie motinos 
vaikelis pradėjo motiną kuk- 
sinti, tąsyti už rankos. 

— Mama, mamyte!—ėmė 
neramiai čiaukšėti vaikelis. — 
Mama, prisiūk plaštakei spar- 
nelius. Aš netyčia jai nutrau- 
kiau. 

— Ką tu, vaikeli, niekus 
sakai! Argi galima plaštakei 
sparnelius prisiūti! 

Bet vaikelis negali nurimti, 
verkdamas vis prašo: 

— Mamyte, prisiūk, prisiūk 
jai sparnelius! Man jos labai 
| gaila, mamyte! Man jos labai, 
Pažistama šeimynėlė gaila, mamyte! Tik tu prisiūk! 

Padabosiu, paviliosiu... 


(Dainelė) 


Dobileliais, aviželėm 

Šersiu juodbšrėlį, 

Pabalnosiu, pažabosiu — 

Josiu jaunimėlin. 
Ten aš rasiu daug brolelių 
Ir jaunų seselių — 
Padabosiu, paviliosiu 
Jauną audėjėlę. 


Skinsiu, pinsiu vainikėlį 
Žaliųjų rūtelių, 
Užsidėjus ant galvelės, 
Eisiu jaunimėlin. 

Ten aš rasiu daug seselių 
Ir jaunų brolelių — 
Padabosiu, paviliosiu, 
Jauną artojėlį. 

K. Tėma 


Jonukas ir ragana 
(Pasaka). 


Vieną kartą gyveno našlė, ku- 
ri turėjo sūnų, vardu Jonuką. Na- 
šlė Jonukui nupirko valtį ir irklą. 
Jonukas nuėjo ir plaukioja po 
ežerą. O motina atėjusi pradėjo jį 
šaukti: 

— Joneli, mano 
aš tave pavalgydinsiu 
marškinėlius duosiu! 

Jonukas prisiyrė prie kranto. 
Motina jį pavalgydino ir naujus 
marškinėlius davė. Jonukas, gavęs 
marškinėlius, nusiyrė į ežerą ir 
žuvis gaudo. Vieną kartą už kal- 
no klausėsi ragana, kaip našlė sa- 


sūneli, eikš, 
ir naujus 


vo sūnų šaukia. Atėjusi ji prie 
ežero ėmė šaukti: 
— Joneli, mano sūneli, eikš, 


aš tave pavalgydinsiu ir naujus 
marškinėlius duosiu! 

— Joneli, mano sūneli, eikš, 
aš tave pavalgydinsiu ir naujus 
. marškinėlius duosiu. 
suprato, kad tai ne motinos balsas, 
ir pasakė raganai: 

Cia ne mano motina. Mano mo- 
tinos balsas plonesnis. 

Ragana nuėjo pas kalvį ir prašo: 

— Kalvi, kalveli, nukalk man 
Plonesnį liužiuvėlį. 


Bet. Jonukas ; 


„namo. 


Kalvis nukalė. Ragana nuėjo 
prie ežero ir pradėjo šaukti: 

— Joneli, mano sūneli, eikš, aš 
tave pavalgydinsiu ir naujus mar- 
škinėlius duosiu! 

Jonukas dabar nesuprato, kad 
tai ne motinos balsas. ir išsiyrė 
ant kranto. O ragana jį nutvėrė, įsi- 
dėjo į maišą ir eina mano. Bet Jo- 
nukas pradėjo dainuoti: 

„Aukšti kalnai, žemi kloniai, 

noriu, noriu saldaus miego...“ 

Ragana užsimanė miego, atsi- 
gulė po beržu ir užmigo. Tuo me- 
tu Jonukas išlindo iš maišo ir nu- 
ėjo irstytis po ežerą. Ragana pa- 
budo, nerado maiše Jonuko ir nu- 
ėjo prie ežero ir pradėjo šaukti: 

— Joneli, mano sūneli, eikš, aš 
tave pavalgydinsiu ir naujus mar- 
škinėlius duosiu. 

Jonukas nepažino, kad tai ra- 
ganos balsas ir išsiyrė ant kranto. 
Ragana jį įsidėjo į maišą ir eina 
Jonukas pradėjo dainuoti: 

„Aukšti kalnai, žemi kluoniai, 

noriu, noriu saldaus miego...“ 

Ragana užsinorėjo miego, atsi- 
gulė po beržu ir užmigo. Tuomet 
Jonukas išlindo iš maišo, prikrovė 

pilną maišą akmenų, o pats nuėjo 
irstytis. Ragana pabudo, užsimetė 
maišą ant pečių ir parėjo namo. 
Namie rado raganaites pečių be- 
kūrenančias. Raganaitės apspito 
raganą ir pradėjo klausinėti, ką 
motina parnešusi. O ragana sako: 

— O gi našlės sūnų Jonuką. 

Ragana atrišo maišą ir pamatė 
pilną akmenų. Baisiai supyko ji 
ant Jonuko, nuėjo prie ežero ir 
pradėjo šaukti: 

— Joneli mano, 


sūneli, eikš, 


aš tave pavalgydinsiu ir naujus. 


marškinėlius duosiu! 

Jonukas išsiyrė ant kranto, o 
ragana jį į maišą ir neša namo 
kepti. Bet Jonukas ir vėl pradė- 
jo dainuoti: „Aukšti kalnai, žemi 
kloniai, noriu, noriu saldaus mie- 
Oi 
Bet dabar ragana neužmigo ir 
Jonuką parnešė namo. Buvo pe- 
čius prikūrentas, bet raganaičių 
nebuvo. Tuomet ragana liepė Jo- 
nukui atsigulti ant ližės. Jonukas 
atsigulė ir iškėlė rankas į viršų. 
Ragana sako: 

— Negerai guli, nuleisk rankas. 

Parodyk pati, aš nežinau, kaip- 
gulėti. 

Ragana atsigulė lygiai, o Jonu-- 
kas kad stumtelėjo ližę, ir raganą 
įstūmė į pečių. O pats išbėgo į 
kiemą. Kieme rado aukštą beržą. 
Įsilipo į beržą. Tuo tarpu atėjo ir 
raganaitės. Po kiek laiko raganai-- 
tės išėjo pavalgiusios ir pradėjo 
voliotis po žolę sakydamos: 

— Tai gardi Jonuko mėsytė! 

O Jonukas uždainavo: 

„Tai gardi, saldi raganos mė- 


sytė“. 

Raganaitės pašoko ir pradėjo 
dairytis. 

— Kas gi čia dainavo? 

O gi žiūri — beržo viršūnėje 


sėdi Jonukas. Raganaitės už kirvių 
ir pradėjo kirsti beržą. Bet tuo- 
laiku pro beržą lėkė daug paukš- 
čių. Jonukas paprašė iš paukščių: 
plunksnų. Paukščiai jam davė. Jo-- 
nukas iš plunksnų pasidarė spar- 
nus. Ir kai medis pradėjo kristi, 
Jonukas užsidėjo sparnus ir nus- 
krido kartu su paukščiais. 
Papasakojo Juozukas, 


parašė Stasiukas S. 
V skyriaus mokinys, 


Jonukas nuleido rankas, o iš- 
kėlė kojas. Nuo Redakcijos. Ačiū tau, 
— Negerai guli, — suriko ra- Staseli, už pasaką, tik išmok ge- 
gana, — reikia tiesiai gulėti. riau lietuviškai rašyti, nes darai 
Jonukas atsakė: daug klaidų. 
Šienapiūtė 


Linksmas yra laikas, 

Kai saulutė teka — 

Žolės, medžiai šnabžda, 

Ir paukšteliai šneka. 
Stambios rasos krinta, 
Kol žiedai nusvyra, 
O saulutei tekant, 
Nuo lapelių byra. 


Dirba pievoj vyrai, 
Skamba jųjų dainos, 
Žolės kniumba, svyra, 
Pieva atsimaino. 
Saulė kai tekėjo, 
Dar žiedai žydėjo, 
Saulei patekėjus 
Pradalgiuos gulėjo. 
Atsiuntė K. Tėma. 

Laivas, apiplaukes aplink pasauli, grižo namo. 
Buvo tyla, visi keleiviai susirinko laivo viršuje, de- 
nyje. Tarp keleivių sukaliojosi beždžionė ir visus juo- 
kino. Beždžionė kraipėsi, šokinėjo, šaipėsi, žmones. 
pamėgdžiojo. Iš visa buvo matyti, kad ji žinojusi, jog. 
žmonės su ja žaidžia, ir dėl to dar labiau šėlo. 

Ji prišoko prie 12-kos metų berniuko, laivo 
kapitono sūnaus, pagriebė nuo jo galvos skrybėlę, 
užsimovė sau ir greitai įsluogė stiebo viršūnėn. 
i Visi ėmė juoktis, tik berniukas, likęs be skrybėlės, 

| negalėjo susivokti, ar ir jam juoktis, ar verkti. 

| Beždžionė atsitūpė ant pirmosios stiebo sker- 

i P sinės, nusiėmė skrybėlę ir pradėjo ją dantimis ir ran- 

| „B ıı komis draskyti. Ji, lyg erzindama berniuką, pradėjo: 

“dar šaipytis. Berniukas pagrasė jai, subarė, tačiau 

beždžionė dar pikčiau plėšė skrybėlę. Jūrininkai ėmė 

garsiau juoktis. Berniukas paraudo, nusimetė švarkelį ir šoko paskui 

beždžionę stiebo viršūnėn. Netrukus jis pasiekė pirmąją skersinę, bež- 
džionė dar vikriau ir greičiau palipėjo aukščiau. 

— Tu iš mano rankų neištrūksi! — sušuko berniukas ir dar aukš- 
čiau palipėjo. 

Beždžionė neišsigando, ji erzino berniuką ir vis aukščiau lipo. Ber- 
niukas, matyti, supyko ir buvo pasiryžęs beždžionę pasiekti. Taip bež-- 
džionė ir berniukas lenktyniaudami atsirado pačioje stiebo viršūnėje. 
Ten beždžionė išsitiesė, pasturgaline ranka įkibo. virvės, pakabino skry= 
bėlę ant paskutinės skersinės galo, pati pradėjo šaipytis ir džiūgauti. 
Nuo stiebo iki skersinės galo kur „kabojo skrybėlė, buvo per pusantro 
„metro; kad ją galima būtų pasiekti, reikėjo iš rankų paleisti virvė ir 
skersinė. 

Berniukas buvo nemažai įnirtęs. Jis atsipalaidojo nuo stiebo ir at= 
sistojo ant skersinės. Iš denio visi žiūrėjo į beždžionę ir berniuką ir 
visi juokėsi. Bet, kai pamatė berniuką, bestovintį ant skersinės ir svir- 
duliuojantį rankomis, visi iš baimės lyg apmirė. Mat, dėl vieno neatsar- 
gaus žingsnio jis galėjo nukristi ir suteškėti į denį. Pagaliau, jei jis ir 

prieitų prie skrybėlės ir ją pasiimtų, tai negalėtų apsisukti ir grįžti prie 
stiebo. 

Visi tyliai žiūrėjo ir laukė, kas bus toliau. Tik susirinkusiųjų tarpe 
kažkas garsiai atsiduso ir sušuko iš baimės. Berniukas tai išgirdo, 
stabterėjo, susvyravo. Tuo metu laivo kapitonas, berniuko tėvas, išėjo 
iš kambarėlio šautuvu nešinas. Jis šautuvą vežiojosi žuvėdroms šaudyti. 
Kai jis pamatė sūnų stiebo viršūnėje, tuojau prisidėjo šautuvą prie pe- 
ties, prisitaikė ir suriko: 

— Į vandenį! Tuojau šok į vandenį! Nušausiu! 

Berniukas svirdinėjo, nieko nesuprato. 

— Šok, arba aš tave nušausiu! Viens! dul... 

Ir tik tėvas ištarė „trys“, berniukas, įsisiūbavęs galva žemyn, 
krito į vandenį. Kaip akmuo pliumpterėjo vaiko kūnas jūron. Nespėjo 
bangos pridengti vaiko,:jau 20 jūrininkų šoko iš laivo paskui jj. 

Už 40 sekundžių — jos buvo visiems nepaprastai ilgos—išsinėrė 
vaiko kūnas. Jį pagriebė ir įvilko laivan. Už kelių minučių iš vaiko 
burnos ir nosies pasipylė vanduo, jis atsiduso. 

Laivo kapitonas, kai pamatė bekvėpuojantį sūnų, suriko, lyg ji 
‘kažkas būtų smaugęs, ir nubėgo į savo kambarėlį, kad niekas nepa- 
matytų jūrininko ašarų. . 


——>—1—75P———— 


Neužmiršiu šios šalelės 


Kas galėtų būt brangesnio Kai lietuvis nebijojo 
Mums už gimtą šalį, Dėti galvą už tėvynę, 
Už jos pievas, lygius klonius, Kaip mūs tėviškės brangiausios 
-Sesės žaliąjį darželį? Priešo koja nebemynė? 
Kas galėtų mums atstoti Kur tas Vytautas Didysis, 
Josios žalią pušinėlį, Gediminas ir Kęstutis, 
Kur gilus, gilus ošimas Kur tie jų pulkai galingi, 
Tiek skaidrių vilčių sukėlė. Kas iš miego juos pabudins? 
Kur klausydamas ne kartą Mes jų ainiai pasilikę, 
Tų dainų apie senovę, Kuriems jie kelius nurodė, 
Kaip pulkai didžiųjų vyrų - Aukštai kelkim kilnų šūkį, 
Su kryžeiviais drąsiai kovės. Plačiai skelbkim tiesos žodį! 


Neužmiršime šalelės, 

Kuri mus mažus augino, 

Kurią mūs geri tėveliai 

Nuo piktų kryžeivių gynė! V. Kuol: itis 

Kazys didelis mėgėjas Žemėn du smaigu vaikinas 


Sporto. Štai ir nūn išėjo Įkalė, po to kabina 
Jis šiek tiek pasisportuot, Ant jų karti. Tuojau, jūs 
Šviežiu oru pakvėpuot. Pamatysit, kas čia bus. 


2 

Jis vikriai pasispyrėjo Bet nelaimė atsitiko: 
Ir pirmyn, tarytum vėjas, Peršokt vargšui nepavyko. 
neria. Tikras jis visai, Ir vikrusai mūs Kazys 


Kad peršoksiąs tuoj gražiai. Brinkt ant žemės, lyg kūlys. 


> 

Paskutinė tetirvos giesmė 


Lygumose jau senai viešpatavo 
ipavasaris. Pievose žydėjo purėnos 
ir Žibuoklės; ore į visas puses švai- 
stėsi margasparniai drugeliai ir 
vabzdžiai; krūmuose ne vienas 
paukštelis turėjo sukrovęs lizdą 
ir perėjo mažučius. Tuo tarpu kal- 
nuose viešpatavo šaltis ir sniegas. 
1lgai, labai ilgai grūmėsi saulė su 
žiema, kad ir kalnų šlaituose įsi- 
viešpatautų gražusis pavasaris. Pa- 
galiau, atėjo diena, kada ir kalnai 
-ėmė žaliuoti, o šlaitų miškas sklei- 
dė jaunučius pumpurus. Miško gy- 
ventojai, kaip išgalėdami ir mokė- 
„dami, įvairiais balsais šaukdami, 
kvatodami, džiaugės pavasariu. 

Kalnų miškuose aušo anksty- 
"vas gražus saulėtas pavasario ry- 
tas. Tekanti saulė nudažė auksine 
"varsa kalnų viršūnes ir mišką, ku- 
ris, it žalias kilimas, dengė šlaitus. 
Su dideliu triūkšmu ir šlamesiu 
{nusileido į aukštą, atskirai tarp 
«uolų stovintį uosį galingas šių gi- 
rių dainius tetirva. Ir jis norėjo 
savo giesme pagerbti ką tik pasi- 
rodžiusį pavasarį ir užtraukti savo 
meilės giesmę. Cia jis atvykdavo 
kiekvieną pavasarį traukti savo 
meilės giesmės. Mat, jam gresė 
:čia mažiausias pavojus. Mišką su- 
pė pelkių klampynė. Jokis žmogus, 
didžiausis tetirvos priešas, čia ne- 
pasirodydavo. Tik retkarčiais už- 
klysdavo miško sargas. Cia nebu- 
vo girdima liūdna piūklo daina. 

Miško medžiai, niekieno \ne- 
„globojami, augo kas sau į visas 
'puses; užaugę ir pasenę, čia pat 
jie mirdavo, virsdavo ir pūdavo, 
kad jų vietą galėtų užimti naujos 
„atžalos. Tetirva — miškų dainius, 
pamėgo šią vietą. Kiekvieną ank- 
-styvą pavasario rytą, kada rytuose 


tik pradėdavo brėkšti ir toji dan- 
„gaus pusė imdavo rausti, atskris- 
«davo tetirva į nuošaliai stovinti 


uosį. Miškas dar skendo ryto mig- 
lose, kada pasigirsdavo pirmieji 
tetirvos giesmės garsai. Sitoji te- 
tirvos giesmė sklisdavo plačiai po 
kalnų šlaitus, atsimušdavo į miško 
medžių viršūnes ir skelbdavo tų vie- 
tų gyventojams linksmą žinią. Ir tol 
šis miškų dainius traukdavo nenu- 
ilsdamas savo giesmę, kol gerokai 
patekėjusi saulė pertraukdavo jį. 
Ir tik tada tetirva nusileisdavo že- 
mėn. Cia jis, tarp uolų bešokinė- 
damas, ieškodavo sau kasdienės 
duonos. Tetirvos reikalavimai bu- 
vo maži. Jis pasitenkindavo užsi- 
likusia nuo pereitų metų spalgenų 
uoga ar nužnybęs išlendančias iš 
po žemių žolių želmenišs. 
Kasdienė tetirvos giesmė ypa- 
tingai veikė seną gudruolį lapiną. 
siam užgirdus pirmuosius tetirvos 
dainos garsus, net seilė imdavo 
bliaukti. Bet lapinas gerai suprato, 
kad tos jo svajonės yra bergždžios. 
Ne jam tas grobis. O, ne. Tiesa, 
dar jaunas būdamas mėgino jis 
ne kartą prisėlinti prie užsidaina- 
vusio tetirvos. Deja, viskas veltui. 
Tos lapino pastangos pasibaigdavo 
tik kvapsniu. O juk tuo pilvo ne- 
galima buvo pasotinti. Tad ir šį 
rytą, užgirdęs tetirvos giesmę, la- 
pinas tik sustojo ir, praryjęs bež- 
liaukiančią seilę, nukiuteno toliau 
pelių medžioti. Šalia lapino šią te- 
tirvos giesmę girdėjo dar vienas 
šių vietų gyventojas. Tai buvo 
baisusis plėšikas vilpišius — girių 
katė. Aukos beieškodamas, gudrus 
kraugerys užtiko uosį, ant kurio 
kas rytas traukė savo giesmę miš- 
kų dainius. Vilpišiaus skilvys trau- 
kė alkio maršą. Medžioklės atžvil- 
giu vakarykštė diena buvo šiam 
kraugeriui viena iš blogiausių. Vos 
keletas miško pelių tepateko į jo 
nagus. Tadalkio varomas, vilpišius 
pradėjo šį rytą ankstyvą medžiok- 

ię. Besėlindamas jis prisiartino 
prie uolų, kur stovėjo tetirvos 
uosis. Bet ir čia maža buvo vil- 
ties kas nors stambesnio sume- 
džioti. Nepatenkintas ir nusiminęs, 
vilpišius ruošėsi traukti toliau iš 
šios nevaišingos vietos. Staiga pa- 
girdo jis galingą sparnų šlamėjimą. 
1 uosį nusileido tetirva. Vilpišius 
suskubo visas susiriesti ir pasi- 
slėpti tarp uolų, kad budriir stropi 
tetirvos akis nepastebėjo visai pa- 
vojingo klausytojo. Nieko blogo 
nepastebėjęs, tetirva užtraukė sa- 
vo giesmę. Sį kartą tetirva dai- 
navo ypatingai. Gal būt, jis nujau- 
tė, kad tai paskutinioji giesmė, 
kad jau daugiau neteksią jam re- 
„gėti šio uosio, nei stebuklingai 
gražaus kalnų ankstyvo  pavasa- 
rio ryto. Susirietęs 'vilpišius klau- 
sosi jo dainos, o mintis, kad grei- 
tai nuramins alkį, neduoda ramy- 
bės. Jo kūnas, it drugio krečiamas, 
visas virpa. Bet įsidainavęs tetirva 
memato to mirties pavojaus. Kas 

kart sklysta iš jo krūtinės nauji 
garsai, aidu atsimuša į kalnų šlai- 
tus ir dingsta toli toli tarp ryto 
miglų. Pagaliau, tetirva taip užsi- 
dainavo, kad visa užmiršo: mišką 
ir visą pasauli. To tik laukė krau- 
gerys. Kaip iš lanko paleista strė- 
lė, pasišokėjo vilpišius ir įsmeigė 
savo aštriuosius pirmųjų kojų na- 
gus į tetirvos kūną. Abu, jo už- 
puolikas ir jo auka, su dideliu 
bildesiu nusirito žemėn. Tetirva 
mėgino nors sparnais gintis. Bet, 
deja, neilgam tegalėjo miškų dai- 
nius gintis. Kovos garsai kas kart 
buvo silpnesni ir, pagaliau visai 
dingo. 


Išauš kitas rytas. Už kalnų vir- 


- šūnės pasirodys saulė, kuri nuda- 


žys visus daiktus aukso spalva. 
Suskambės strazdo ir kitų paukš- 
čių giesmės. Bet jau niekad nepa- 
sveikins brėkštantį pavasario rytą 
tetirvos — miškų dainiaus giesmė. 


Iš H. Lėns. 


NAŠLAITIS, 


Neturiu mamytės, 

Neturiu tėvelio. 

Kur aš pasidėsiu, 

Varšas našlaitėlis. 
Niekas nepaguodžia 
Jo meiliais žodeliais, 
Niekas nepaduoda 
Jam duonos kąsnelio. 


Eina našlaitėlis 
Keliu ašarodams, 
4 platų pasaulį, 
Duonos ieškodams. 


Gal gerieji žmonės 
Supras jo dalužę, — 
Suteiks gal paguodą 
Jo jaunai širdužei. | 
Neliūsk, našlaitėli, 
Neliūsk, vaike mielas, 
Nes tave iš vargų 
Gelbės patsai Dievas. 


Saulė bus motutė, 

O tėvu—mėnulis, 
Tavo žingsnius laimins 
Gerasai Dievulis. 


B. Guolys. 

O čia kas? Atspėkite. 


TRUPINĖLIAI 


Žmonės nori skraidyti kuy 
aukščiausiai 


Žmonės pastebėjo, kad aukštai 
iškilus nepaprastai sunku alsuoti, 
iš ausų, nosies, akių ir gerklės pa- 
sirodo kraujas. Pasirodo, kad visa 
tai pareina nuo to, jog oras aukš- 
tumoje yra skystas, retas, visai ne 
toks, kaip prie žemės, ir kad to- 
kiame ore žmogus pasijunta lyg 
smaugiamas,; troškinamas. Tai pa- 
stebėjo keleiviai, kurie panoro pa- 
siekti aukštų kalnų viršūnes, ir la- 
kūnai, kurie lėktuvais ir orlaiviais 
pamėgino aukštai iškilti, 

Pastaruoju laiku žmonės pradė- 
jo mėginti orlaiviais pakilti kiek ga- 
lima aukščiau. Jiems pasisekė pa- 
kilti aukštai aukštai, kur oras jau 
labai retas. Apie tokius lakūnus ša- 

koma, kad jie buvo stratos fe- 
roje. Lakūnai stratosferoje daro 
įvairius mokslui reikalingus bandy- 
mus, todėl tokie skridimai vis daž- 
niau rengiami. 


Kad lakūnai galėtų ilgiau pabūti 
stratosferoje, jie užsidaro dideliame 
metaliniame kamuolyje ir pasiima 
su savimi deguonio, kuris rei- 
kalingas alsavimui. Tokiame ka- 
muolyje besėdėdami,: mokslininkai 
lakūnai ir atlieka savo darbus: ma- 
tuoja temperatūrą, stebi vėjo kryptį, 
oro spaudimą, saulės spindulių 
greitumą ir kita. Tačiau ir kamuo- 
liuose jie ilgai išbūti negali, pasi- 
rodo įvairių trūkumų, ir reikia sku- 
bėti nusileisti. Tad tokius kamuo- 
lius tobulina, darydami bandymus 
žemėje. 

Neseniai Prancūzijoje pamėgino 
tokian kamuolin uždaryti du žmo- 
nes, kelias žuveles ir du paukščius. 
Iš kamuolio ištraukė daugiau pusės 
oro-ir visus paliko per 48 valandas; 
žmonės, žinia, buteliuose turėjo 
deguonio. Po 48 val. kamuolį ati- 
darė, ir kas gi pasirodė? Žmonės 
išėjo vos gyvi, su skaudančiomis 
galvomis. Visos žuvelės buyo nebe- 
gyvos. Paukšteliai gulėjo vos gyvi 
ir tik po ilgesnio laiko atsipeikėjo. 
Mokslininkai po tokio bandymo įsi- 
tikino, kad nereikia iš kamuolio iš- 
traukti oro, bet ieškoti būdų, kad 
kamuolyje visuomet būtų tiek oro, 
kiek jo turime prie žemės. 

LAIŠKŲ DĖŽUTĖ 


B. G-—biui. Eilutes gavome. Iš jų 
pasirinkome vieną, kitos taip ir liks. Dvi 
perdavėme tiems, kam prašėte. Už visa 
dėkojame, prašome rašyti mums ir dau- 
giau. 


Leidėias atsakomasis redaktorius Liudvikas Cicėnas. Vilnius „RUCH“ spaustuvė 


